पाएं अपने शहर की ताज़ा ख़बरें और फ्री ई-पेपरडाउनलोड करें
शहर स्थित अस्पताल मोड़ के समीप शुक्रवार की देर शाम औरंगाबाद से ड्यूटी कर अपने घर जहानाबाद लौट रहे बिहार पुलिस के जमादार सुरेंद्र दास की बीच सड़क अचानक तबीयत बिगड़ गई और देखते देखते उनकी मौत हो गई। हालांकि सूचना मिलने के बाद पहुंचे परिजन उन्हें आनन-फानन में हाथ से उठाकर सदर अस्पताल ले गए। लेकिन, तब तक वे दम तोड़ चुके थे। सुरेंद्र दास शहर के अंबेडकर नगर के रहने वाले थे। उनका बेटा प्रेम कुमार ने बताया कि वे औरंगाबाद में पदस्थापित थे।
वहां से ड्यूटी लगने के बाद वे अपने घर जहानाबाद लौट रहे थे। जहानाबाद अस्पताल मोड़ के समीप पहुंचने के बाद अचानक उनकी तबीयत बिगड़ गई। उन्होंने फोन कर सूचना दी कि वे पुल के पास हैं और उनकी तबीयत काफी खराब हो गई है। सूचना मिलने के बाद वे लोग दौड़े-दौड़े पुल के पास पहुंचे और उन्हें सड़क से उठाकर सदर अस्पताल ले गए जहां डॉक्टर ने उन्हें मृत घोषित कर दिया। पुलिस कर्मी की इस तरह से मौत के बाद लोग स्तब्ध थे। हालांकि अचानक हुई मौत का कारण संवाद प्रेषण तक स्पष्ट नहीं हो सका था। मौत के बाद परिवार में हाहाकार मच गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn